**KLAIPĖDOS LOPŠELIS-DARŽELIS ,,ŠALTINĖLIS“**

**DIREKTORĖS AUŠROS ASTRAUSKIENĖS**

**2020 METŲ VEIKLOS ATASKAITA**

**\_\_\_\_\_\_\_\_\_\_\_\_\_\_\_\_\_\_** Nr. \_\_\_\_\_\_\_\_

**Klaipėda**

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

|  |
| --- |
| Klaipėdos lopšelis-darželis „Šaltinėlis“ (toliau – Įstaiga) yra Klaipėdos miesto savivaldybės švietimo įstaiga, dirbanti pagal 10,5 valandų ugdymo organizavimo modelį lietuvių kalba.2020 m. ugdymas buvo vykdomas 9 ikimokyklinio ugdymo grupėse, iš kurių yra 2 lopšelio grupės ir 2 priešmokyklinio ugdymo grupės, lankė 209 vaikai, dirbo 51 darbuotojas: 28 pedagogai ir 23 nepedagoginiai darbuotojai (48,53 et.). Dirba 12 mokytojų metodininkų, 6 vyresnieji mokytojai ir 6 mokytojo kvalifikacinę kategoriją įgiję ikimokyklinio ir priešmokyklinio ugdymo mokytojai. 2020-2022 m. strateginiame plane bendruomenė numatė stiprinti mokymosi pagalbą įvairių gebėjimų vaikams, taikant kiekvieno ugdytinio pažangos matavimo sistemą, švietimo bendruomenės lyderystės gebėjimų didinimą, įgyvendinant vadybinės veiklos pokyčius. Taip pat siekė pozityvios emocinės aplinkos, lemiančios gerą mokinių ir mokytojų savijautą švietimo įstaigoje.Metinės veiklos iškeltas tikslas – vaiko kompetencijų ugdymas siekiant individualios pažangos ugdomojoje veikloje bei palankių sąlygų lyderystei įstaigoje sudarymas, įgyvendinant vadybinės veiklos pokyčius.Siekiant užtikrinti kokybišką ugdymą, plėtojama šių ugdymo programų įvairovė: ikimokyklinio ugdymo, Bendroji priešmokyklinio ugdymo programa ir neformaliojo ugdymo programos: „Sveikata – brangiausias turtas“, „Judėjimas - tai stiprybė“, „Atradimų džiaugsmas“, „Mažųjų matematika“. Įgyvendinant 2020 m. ugdymo veiklos prioritetą – pagalbą įvairių gebėjimų vaikams, taikant kiekvieno ugdytinio pažangos matavimo sistemą, ikimokyklinio ir priešmokyklinio ugdymo mokytojai elektroninio dienyno priemone „Mūsų darželis“ (kuris veikia jau trečius metus) ruošė ilgalaikės ir trumpalaikės ugdomosios veiklos planus, sėkmingai vykdė ugdytinių pasiekimų ir pažangos vertinimą. 2020 m. buvo inicijuoti pokyčiai „Pažangos ir pasiekimų ataskaitos formoje“. Ugdytinių tėvams sudaryta galimybė naudotis elektroninio dienyno priemone, susipažinti su planais, vaiko pasiekimais, pateikiama informacija, komunikuoti su pedagogais ir administracijos darbuotojais. Pedagoginis procesas, ugdymo veikla neapsiriboja vien įgyvendinant ikimokyklinio ar priešmokyklinio ugdymo programas, yra dalyvaujama tarptautiniuose, respublikiniuose, miesto renginiuose, jie organizuojami įstaigoje: tarptautiniai rengininiai: 1 paroda (1 mokytoja), 2 konkursai (2 mokytojos), 1 projektas (4 mokytojos), pvz.: švietimo įstaigų bendruomenių ekologinio-socialinio švietimo projekte „Saulėto oranžinio traukinio kelionė“, tarptautinės tolerancijos dienos paminėjimas (dalyvavo 8 grupės) ir kt. Respublikiniai rengininiai: 2 konkursai (4 mokytojai), 11 parodų (23 mokytojai); 12 projektų (23 pedagogai), 3 iššūkiai (7 mokytojai), pvz.: konkursai ,,Gyventi sveikai - gera!“, „Žalioji palangė“, projektai „STEAM iššūkis vaikams“, „Užburiantis Origamio menas“, „Gyvoji žemė. Gyvūnai – mūsų mokytojai“, „Velykų margutis", nuotoliniai Sveikatiados projekto iššūkiai: ,,Saldintą gėrimą keičiu į vandenį!“, ,,Pieno tūsas“, ,,Kalėdinis iššūkis“ ir kt.Mieste mokytojų profesinė saviraiška yra aktyvi skleidžiant savo patirtį (lentelėje 3.1.2. p.), dėl karantino sudalyvauta mažiau renginių, nei planuota: 2 renginiai (2 mokytojos), 2 parodos (3 mokytojos), pvz.: sportinis renginys Klaipėdos regiono ikimokyklinio amžiaus vaikams „Judrusis uostas“, virtualus KU SMF renginys ,,Aš neabejingas, o tu“?. Renginių organizavimas Įstaigoje - lopšelyje-darželyje „Šaltinėlis“: 1 konkursas(1 mokytoja), 20 renginių vaikams (23 mokytojai), 16 projektų, ilgalaikių ir trumpalaikių (19 mokytojų), 5 ekskursijos (7 mokytojos), pvz.: šventė „Miško pasakos“, Užgavėnės , Kaziuko mugė, parodos - „Rudens tango“, „Papuošiu Kalėdas sava eglute“, paminėtas ekologinės grupės 20-etis, buvo organizuojamos edukacinės išvykos į Mažosios Lietuvos muziejų, Pilies muziejų ir kt. Bendradarbiaujama su socialiniais partneriais, lopšeliais-darželiais „Žilvitis“, „Žiogelis“, „Švyturėlis“. Pedagogai ugdymo procese naudojo IMO kubus, interaktyvią lentą, interaktyvias knygas ir kt.Karantinas ypač pakoregavo įstaigos veiklos plano priemones, tačiau mokytojai itin aktyviai dalyvavo kvalifikacijos renginiuose, ypač nuotoliniuose, buvo sudalyvauta keletą kartų daugiau kvalifikacijos renginiuose, nei iki šiol: kontaktiniu (įprastu) būdu 43 kvalifikacijos kėlimo renginiuose, juose išklausė 274 val. Nuotoliniu būdu 375 renginiuose, kuriuose savo kompetencijas pagilino 1196 val. Iš viso pedagoginiai darbuotojai sudalyvavo 418 seminarų, kuriuose praleido 1470 val. Vidutiniškai vienam darbuotojui tenko 17 seminarų, 61 valanda. Atestuota 1 ikimokyklinio ugdymo mokytoja, ji įgijo vyresniosios mokytojos kvalifikacinę kategoriją, 1 mokytoja apdovanota LR Švietimo, mokslo ir sporto ministerijos padėkos raštu.Paskelbus šalyje ekstremalią situaciją, ugdymas ir švietimo pagalba buvo organizuojami nuotoliniu būdu, todėl ikimokyklinio ir priešmokyklinio ugdymo mokytojos naudojo: google drive (skaidrės, skaičiuoklės, dokumentai), ikimokyklinio ugdymo mokytojos programėles „Quiver“ paukščių pažinimo tema, „Animal farm for kids“ ir kt. Neformaliojo ir meninio ugdymo pedagogės naudojo kasdieniniame darbe: Bandicut, Videopad, Video editor, Picasa. Book Creator (nuotoliniam ugdymui), Movie Maker (projektams). Mokomoji medžiaga buvo pateikiama el. dienyne „Mūsų darželis” šiais įrankais: Lightshot, Snipping, Nimbus screenshot, Padlet. Grįžtamajam ryšiui – Learning apps.org platforma. Pasitarimų, posėdžių ir seminarų klausymui - Microsoft Teams, Zoom, Google Meet programos. Informaciją tėveliams teikėme ir įstaigos internetinėje svetainėje, el. paštu, grupių uždaruose FB puslapiuose ir kt.Vykdant ES projektą „LEAN modelio diegimas siekiant pagerinti ugdymo kokybę, paskatinti pokyčius ikimokyklinio ugdymo įstaigų veikloje“ kuriuo siekiama pagerinti ugdymo kokybę, paskatinti lyderystę ir veiklos organizavimo pokyčius įstaigoje, organizuojant viešųjų pirkimų procedūras, taip pat buvo sudaryta darbo grupė ir įvykdytas vidinis įsivertinimas, kuris analizavo sritį „Vaiko ugdymas ir ugdymasis, pasiekimai”, nustatytos ugdymo sričių sėkmės ir tobulintinos sritys, kurios bus reikšmingos įgyvendinant ES projektą 2021 m. Taip pat siekėme sudaryti sąlygas švietimo paslaugų prieinamumui: logopedas teikė paslaugas (iki 2020-09-01) įstaigoje 30-iai vaikų, buvo parengtos ir pritaikytos ugdymo programos specialiųjų ugdymosi poreikių turintiems vaikams. Maitinimo paslauga organizuojama 3 kartus per dieną, tėvams sudarant galimybę pasirinkti maitinimų skaičių. Už kokybišką maitinimo organizavimą atsakingas Klaipėdos visuomenės sveikatos biuro ikimokyklinių ugdymo įstaigų visuomenės sveikatos specialistas ir kiti darbuotojai. Valgiaraštis sudarytas 20 dienų, kuris yra skirtas 1-3 ir 4-7 metų vaikams, patvirtintas Klaipėdos visuomenės sveikatos biuro direktoriaus. Taip pat yra du vaikai, kuriems yra pritaikytas maitinimas. Dalis vaikų (26) gauna 50 proc. mokesčio lengvatą. Nuo 2020 m. rudens visiems priešmokyklinio amžiaus vaikams skiriami nemokami pietūs.Įgyvendinant strateginį ir metinį veiklos planus įstaigos vadovas bendradarbiavo su šiomis Įstaigos savivaldos institucijomis ir grupėmis: Įstaigos taryba, mokytojų taryba, metodine taryba, darbo taryba, LŠDPS (Lietuvos švietimo darbuotojų profesinės sąjungos Klaipėdos miesto susivienijimas), tėvų taryba, kūrybinėmis veiklos grupėmis (ekologine, sveikos gyvensenos įgūdžių formavimo, teatro, etnokultūros). Vykdant lopšelyje-darželyje „Šaltinėlis“ aprūpinimą priemonėmis buvo siekiama Įstaigos išlaikymui skirtas lėšas panaudoti taupiai, efektyviai, todėl įsigyta vaikams baldų už 955,26 Eur., minkšto inventorius (čiužiniai, pagalvės) už 1553,60 Eur, įvairių žaislų už 349,65 Eur. Taip pat lauko žaidimų aikštelių - 8060,00 Eur. IT priemonių (planšečių) už 1903,84 Eur. Panaudojus Įstaigos biudžeto lėšas ir paramos lėšas (1,2 proc.) buvo renovuota 1 grupė (žaidimų kambarys ir miegamasis) Suremontuotos (steigėjo) visos keturios laiptinės: pakeisti laiptai ir turėklai. Įstaiga atrodo patraukliai ir estetiškai.Siekiant įgyvendinti lopšelio-darželio „Šaltinėlis“ 2021-2023 metų strateginį planą 2021 metais planuojama gilinti pedagogų (ir nepedagoginių darbuotojų) skaitmeninį raštingumą, naudojant informacines komunikacines technologijas, jas integruojant į ugdymo ir administravimo procesą, taikant virtualias ir nuotoliniam mokymui(si) skirtas platformas. Taip pat tęsime ugdytinių pasiekimų ir veiksmingos švietimo pagalbos įvairių gebėjimų vaikams teikimą ir gerinimą, taikant vaiko pažangos matavimo sistemą. Bus siekiama užtikrinti švietimo kokybę telkiant darbuotojų bendruomenę, naudojant duomenų analizę ir įsivertinimą, kurti savivaldos, socialinės partnerystės ir lyderystės darną |

**II SKYRIUS**

**METŲ VEIKLOS UŽDUOTYS, REZULTATAI IR RODIKLIAI**

1. **Pagrindiniai praėjusių metų veiklos rezultatai**

|  |  |  |  |
| --- | --- | --- | --- |
| Metų užduotys  | Siektini rezultatai | Rezultatų vertinimo rodikliai  | Pasiekti rezultatai ir jų rodikliai |
| 1. Užtikrinti kokybišką įstaigos veiklą | 1. 1. Organizuoti įstaigos veiklą taip, kad nebūtų nustatyta pažeidimų dėl įstaigos ir vadovo veiklos.1.2. Gebėti tinkamai naudoti skirtus asignavimus, vadovaujantis teises aktais, reglamentuojan­čiais įstaigos finansinę veiklą | 1.1.1.Įstaigoje nenustatyta pažeidimų.1.2.1. Įstaigoje užtikrintas tinkamas (laiku ir kt.) finansinių dokumentų pateikimas.1.2.2. Įstaigoje skirti asignavimai naudojami pagal teises aktų reikalavimus.1.2.3. Mažinti tėvų įmokų įsiskolinamus ne mažiau kaip 50 % (lyginant su 2019-12-31) | 1.1.1 2020 metais įstaigoje vyko šie patikrinimai:Priešgaisrinės apsaugos ir gelbėjimo departamentas prie vidaus reikalų ministerijos Klaipėdos priešgaisrinė gelbėjimo tarnyba informavo apie planinį priešgaisrinį techninį patikrinimą (2020-02-18 raštas, Nr. 94-3-334). Patikrinimo metu pažeidimų nenustatyta.1.1.2. Vaikų žaidimų aikštelių patikra. Pažeidimų nenustatyta. Nacionalinio kontrolės centro „Inspectum“ 2020-05-08 ataskaita Nr. P1254-91251-1-2020; 1.1.3. Nacionalinio visuomenės sveikatos centro prie sveikatos apsaugos ministerijos Klaipėdos departamento patikrinimas (2020-05-25 patikrinimo aktas Nr. (3-12 15.3.2) PA-1564). Rekomendacijos dėl pedagogų darbo grafikų ir efektyvesnio dezinfekcijos priemonių patalpinimo vietos įgyvendintos.1.1.4. Valstybinės maisto ir veterinarijos tarnybos Klaipėdos departamentas (Viešojo maitinimo įmonės 2020-09-15 patikrinimo aktas Nr. 37VNĮP-826) Pažeidimų nenustatyta.1.2.1. Vadovaujamasi šiais Klaipėdos miesto savivaldybės administracijos direktoriaus įsakymais: ,,Dėl biudžetinių įstaigų buhalterinės apskaitos dokumentų ir kitos informacijos pateikimo Biudžetinių įstaigų centralizuotos apskaitos skyriui tvarkos aprašo patvirtinimo", patvirtintu 2019-01-04 Nr. AD1-26 ir „Buhalterinės apskaitos dokumentų ir kitos informacijos, reikalingos buhalterinei apskaitai tvarkyti ir ataskaitoms rengti, pateikimo tvarkos aprašu ir jo priedu“, patvirtintu 2020-11-25 Nr. AD1-1341. Bendradarbiaujama su Klaipėdos miesto savivaldybės Biudžetinių įstaigų centralizuotos apskaitos skyrius darbuotojais. Vykdoma išankstinė, einamoji ir paskesnioji finansų kontrolė. Atliekama asignavimų panaudojimo kontrolė (savalaikiai). 1.2.2. Įstaigai skirti asignavimai naudojamipagal patvirtintas sąmatas, ekonominius straipsnius, o ūkinės operacijos vykdomos neviršijant suplanuotų asignavimų. Asignavimų ir kasinių išlaidų apskaitos knygoje 2020 metų pabaigai matyti, jog įstaigos asignavimai naudojami pagal teises aktų reikalavimus. Finansinės būklės ataskaitos, veiklos rezultatų ataskaitos, biudžeto vykdymo sąmatos ataskaitos, vidutinio mėnesinio darbo užmokesčio ataskaitos talpinamos įstaigos internetinėje svetainėje. 1.2.3. Buvo siekiama mažinti tėvų įsiskolinimus:Lankančių vaikų skolų suma: 2019-12-31 buvo 1051,63 Eur 2020-12-31 buvo 863,69 Eur 2021-01-18 (imtinai) 492,93 Eur, Tėvų įsiskolinimams įtakos turi dėl Covid-19 karantinas, ekstremali situacija, todėl lankančių vaikų įsiskolinimai siekia apie 50 proc. Dėl ankstesnių metų nuvertėjusių įsiskolinimų buvo išsiųsti raštai (laiškai), tačiau jie sugrįžo |
| 2. Pagerinti įstaigos mikroklimatą | 2.1. Visų darbuotojų savijautos vertinimas | 2.1.1. Atliktos dvi apklausos dėl darbuotojų savijautos įstaigoje (kovo mėn. ir lapkričio mėn.).2.1.2 Teigiamas mikroklimato vertinimo pokytis (atlikus pirminę apklausą ir lyginant ją su antra)2.1.3.Darbuotojai dalyvauja priimant sprendimus dėl įstaigos veiklos ir kt. (30 %) mokytojų įtraukta į darbo grupes | 2.1.1 Klaipėdos pedagoginė psicho­loginė tarnyba lopšelyje-darželyje atliko dvi apklausas dėl darbuotojų savijautos įstaigoje.Pirmojoje apklausoje (2020 m. balandžio mėn.) dalyvavo 28 įstaigos darbuotojai,Antrojoje apklausoje (2020 m. lapkričio mėn.) dalyvavo 32 įstaigos darbuotojai.2.1.2. Nustatytas teigiamas mikroklimato vertinimo pokytis (atlikus pirminę apklausą ir lyginant ją su antra):Bendras psichologinio klimato įvertinimas: pirmoji apklausa - 4,13; antroji apklausa - 4,29. Pokytis 0,16.Taikytos šios mikroklimato gerinimo priemonės:Organizuoti seminarai kolektyvui: „Lyderystės projekcijos švietime. Mokytojo potencialo įgalinimas”. Dalyvavo 24 mokytojai.Seminaras „Būti darnoje su savimi ir kitais“. Dalyvavo 22 mokytojai. Seminaras „Ikimokyklinio ugdymo įstaigų auklėtojų padėjėjai – ugdymo proceso dalyviai“. Dalyvavo 17 auklėtojų padėjėjų. Seminaras „Asmeninė motyvacija, efektyvus darbingumas ir vidinė emocinė harmonija, dirbant su vaikais”. Dalyvavo 24 mokytojai. Seminaras „Asmens dalykinis įvaizdis ir tarnybinis etiketas“. Dalyvavo 24 mokytojai.Įstaigos vadovas dalyvavo:„Vadovo įrankių arsenalas. Kaip būti tikrai geru bei efektyviu vadovu ir kaip pasiekti geriausią rezultatą ir išnaudoti galimybes“;„Kaip tampama stipriu vadovu. Asmeninės vadovavimo strategijos sukūrimas“.Parengtas darbuotojų Etikos kodeksas (įsak. 2020-12-30 Nr. V-94).Kolektyvo išvyka. Dalyvavo 13 darbuotojų. 2.1.3. Darbuotojai dalyvauja priimant svarbius įstaigai sprendimus, 90 % mokytojų yra įtraukti į darbo grupes. Pedagogai dalyvauja šiose darbo grupėse, komisijose: mokyklos taryboje (3), darbo taryboje (3), mokytojų metodinėje grupėje (20), mokytojų ir pagalbos mokiniui specialistų (išskyrus psichologus) atestacijos komisijoje (3), mokyklos veiklos įsivertinimo grupėje (3), inventorizacijos ir nurašymo komisijoje (3), gautos paramos skirstymo komisijoje (3), įstaigos įvaizdžio formavimo grupėje (5), viešųjų pirkimų komisijoje (3), etikos komisijoje (3). Veikia šios kūrybinės grupės: sveikos gyvensenos įgūdžių formavimo kūrybinė grupė (7), ekologinė grupė (4), „Ento“ grupė „Rėdos ratu“ (5), teatro grupė (2), (įsak. 2020-01-31 Nr. V- 4.1). Taip pat nuolat vyksta nepedagoginių darbuotojų susirinkimai. |
| 3. Pagerinti ugdymo kokybę | 3.1. Patobulinti pedagogų profesines kompetencijas3.2. Siekti, kad tėvai teigiamai vertintų teikiamas ikimokyklinio ir priešmokyklinio ugdymo paslaugas | 3.1.1. Parengtas ir įgyvendintas pedagogų kvalifikacijos tobulinimo planas.3.1.2. 30 % įtaigos mokytojų dalijasi gerąja patirtimi su kolegomis, pasinaudodami įvairiais sklaidos būdais (socialiniai kolegialaus mokymosi tinklai, seminarai, kursai, stažuotes ir kt.).3.1.2. Ne mažiau kaip 80 % tėvų teigiamai vertina teikiamas ikimokyklinio ir priešmokyklinio ugdymo paslaugas.3.1.3. Teigiamas tėvų vertinimo pokytis lyginant su 2019 m.) | 3.1.1. Parengtas ir įgyvendintas pedagogų kvalifikacijos tobulinimo planas, patvirtintas Klaipėdos lopšelio-darželio „Šaltinėlis“ direktoriaus 2020-03-04 įsakymu Nr. V- 23.1.3.1.2. Mokytojų metodinėje grupėje dalyvauja visi įstaigos pedagogai, dalijasi gerąja darbo patirtimi. Pravestas veiklas, renginius pristato įstaigos internetiniame puslapyje. Ypač aktyviai dalis jų dalyvauja miesto renginiuose, Klaipėdos miesto pedagogų ir kultūros švietimo centre (toliau – PŠKC):a) Ikimokyklinio ugdymo įstaigų metodinis būrelis (metodinis renginys Nr. 1, 2020-01-09). Veiklą pristatė 3 įstaigos darbuotojos. b) Sportinis renginys Klaipėdos regiono ikimokyklinio amžiaus vaikams „Judrusis uostas“ (metodinis renginys Nr. 3, 2020-02-05). Dalyvavo-organizavo 1 įstaigos darbuotoja. c) Ikimokyklinio ugdymo įstaigų neformaliojo švietimo (kūno kultūros) mokytojų metodinis būrelis (metodinis renginys Nr. 22, 2020-10-20). Veiklą pristatė 1 įstaigos darbuotoja. d) Ikimokyklinio ugdymo įstaigų metodinis būrelis (metodinis renginys Nr. 23, 2020-10-20). Veiklą pristatė 2 įstaigos darbuotojos.e) Ikimokyklinio ugdymo mokytojų metodinė valanda (metodinis renginys Nr. 16, 2020-11-12). Veiklą pristatė 3 įstaigos darbuotojos.f) Ikimokyklinio meninio ugdymo mokytojų metodinis būrelis (metodinis renginys Nr. 32, 2020-10-23. Priemonę pristatė 1 įstaigos darbuotoja.Mokytojai rengia metų veiklos ataskaitas (savianalizes), pateikia dalyvavimą tarptautiniuose, respublikiniuose, miesto ir įstaigos renginiuose, įgyvendintą patirties sklaidą.3.1.2. Įvykdyta tėvelių apklausa.Rezultatas 2020 m. - 9.55 (iš 10). Rezultatas 2019 m. - 9.48 (iš 10). Pokytis teigiamas (0,07).„Tėvelių bendruomenės požiūris į lopšelį-darželį (2020)“, rezultatai prieinami:[www.manoapklausa.lt/res/124159241744623/](http://www.manoapklausa.lt/res/124159241744623/)2019 metų: "Klaipėdos lopšelio-darželio "Šaltinėlis" mini apklausa (2019)“, rezultatai prieinami: [www.manoapklausa.lt/res/104354488828416/](http://www.manoapklausa.lt/res/104354488828416/)Taip pat organizuota aktuali apklausa „[Karantinas. Nuotolinio ugdymo efektyvumas](http://www.manoapklausa.lt/apklausa/1194986564/). Apklausa tėvams“, rezultatai prieinami:[www.manoapklausa.lt/res/119498656486439/](http://www.manoapklausa.lt/res/119498656486439/) |
| 4. Įgyvendinti patyriminio ugdymo pasirinktą modelį | 4.1. Įstaigoje įgyvendinamaspatyriminio ugdymo modelis, siekiant pagerinti ugdymo kokybę | 4.4.1. Įstaigoje įgyvendinamas projektas „LEAN modelio diegimas siekiant pagerinti ugdymo kokybę, paskatinti pokyčius ikimokyklinio ugdymo įstaigų veikloje“.1.4.2. 80 % mokytojų įsitraukė į projekto veiklas.1.4.3. Ugdymo procese taikomas pasirinktas Lean modelio metodas | 4.4.1. Užduotis neįvykdyta. Rizika, kuriai esant, užduotis gali būti neįvykdyta, buvo numatyta: „Dėl užsitęsusių viešųjų pirkimų procedūrų ar kitų trukdžių gali vėluoti projekto įgyvendinimas“ |

**2. Užduotys, neįvykdytos ar įvykdytos iš dalies dėl numatytų rizikų (jei tokių buvo)**

|  |  |
| --- | --- |
| Užduotys | Priežastys, rizikos  |
| 2.1. Įgyvendinti patyriminio ugdymo pasirinktą modelį | Įgyvendinant projektą „LEAN modelio diegimas siekiant pagerinti ugdymo kokybę, paskatinti pokyčius ikimokyklinio ugdymo įstaigų veikloje“ siekiama, kad mokytojai įsitrauktų į projekto veiklas, ugdymo procese taikytų pasirinktą metodą, pagerėtų ugdymo kokybė. Tačiau Lean mokymų paslaugoms įsigyti buvo reikalinga įvykdyti viešuosius pirkimus (toliau – VP), kurie užtruko ilgiau, nei buvo tikėtasi. Vadovaujantis bendradarbiavimo sutartimi (2019-01-16 Nr. 1), ir konsultacinių paslaugų teikimo sutartimi (2019-12-03 Nr. 2019-P-1) paslaugos teikėjas ruošė VP dokumentus ir jų priedus. Projekto vadovas lopšelio-darželio „Šaltinėlis” direktorius ir partneriai - Klaipėdos miesto ikimokyklinio ugdymo įstaigos: „Liepaitė“, „Nykštukas“, „Putinėlis“, „Traukinukas“, „Vėrinėlis“ šiame etape analizavo paslaugos teikėjo parengtus dokumentus, teikė siūlymus, korekcijas, diskutavo. Europos socialinio fondo agentūra (toliau - ESF) parengė rekomendacijas dėl parengtų VP sąlygų atitikimo, prieš teikiant CVP IS. Siekiant kokybiško ESF rekomendacijų įgyvendinimo, sudaryta Viešojo pirkimo-pardavimo sutartis (2020 m. gegužės 29 d. Nr. F2-8). Su paslaugos teikėju buvo analizuotos VP projekto sąlygos (apimtis-90 psl.). Paslaugos teikėjas pateikė ataskaitas apie atliktus darbus, projekto vykdytojas užtikrino atsiskaitymus. Vyko tiesioginiai (ne karantino metu) ir nuotoliniai susitikimai. Be to, projekto vadovas teikė informaciją projektą administruojančiai ESF, Duomenų Mainų Svetainėje, bendradarbiavo su kitomis tą patį projektą, tame pačiame VP vykdymo etape įgyvendinančiomis įstaigomis: Kretingos mokykla-darželiu „Žibutė“ **(„Lean modelio diegimas Kretingos raj. ikimokyklinėse įstaigose“)** ir Šiaulių lopšeliu-darželiu „Coliukė“ („Lean modelio diegimas Šiaulių m. ikimokyklinėse įstaigose“), jų projekto vadovais - direktoriais. Zoom pasitarimuose dalyvavo visos 3 projekto finansavimą gavusios įstaigos ir 13 partnerių įstaigos. VP procedūroms vykdyti įtaką turėjo paskelbtas karantinas, ekstremalioji situacija, vasaros laikotarpis. 2021 m.  I ketvirtyje tikimasi sklandaus viešųjų pirkimo procedūrų įgyvendinimo, pasirašyti sutartį dėl Lean mokymų paslaugos teikimo ir kt. |

**3. Veiklos, kurios nebuvo planuotos ir nustatytos, bet įvykdytos**

(pildoma, jei buvo atlikta papildomų, svarių įstaigos veiklos rezultatams)

|  |  |
| --- | --- |
| Užduotys / veiklos | Poveikis švietimo įstaigos veiklai |
| 3.1. Parengti šie dokumentai:3.1.1. Korupcijos pasireiškimo tikimybės nustatymo išvada (2020-10-16 Nr. SI-82);3.1.2. Klaipėdos lopšelio-darželio „Šaltinėlis“ korupcijos prevencijos 2020–2022 metų programa, programos ir įgyvendinimo priemonių planas ir jo įgyvendinimo ataskaita (2020-06-23 įsak. Nr. V-45; 2020-12-30);3.1.3. Gautos paramos skirstymo tvarkos aprašas (2020-12-30 įsak. Nr. V-95) | Parengti dokumentai, kurie padeda užtikrinti korupcijos prevenciją, šalinti prielaidas jai atsirasti, o 3.1.3.p. dokumentas - efektyviai administruoti gautą paramą. |
| 3.2. Iniciatyvos (parengti raštai), dėl kurių gautas finansavimas įstaigai:3.2.1. 2020-05-22 Nr. SI-33 „Dėl lėšų skyrimo laiptinės remontui“ (planuota 3 laiptinėms, gauta 4);3.2.2. 2020-07-10 Nr. SI-61 „Dėl avarinės būklės sienos remonto“ (Gautas finansavimas 2021 m. remontuoti 4 grupių sanitarines patalpas);3.2.3. Gauta paramos lėšų 1104,96 Eur (1,2 proc. GPM), per 2020 m. tėvai parėmė įstaigą (prekėmis ir paslaugomis) už 450,00 Eur. | Pagerinta įstaigos materialinė bazė |
| 3.2. Parengti dokumentai dėl COVID-19 valdymo ir darbų organizavimo įstaigoje: (2020-02-26 Nr. V-21; 2020-04-27 Nr. V-35; 2020-05-12 Nr. V-39; 2020-06-17 Nr. V-44; 2020-08-31 Nr. V-55, 2020-09-25 Nr. V-61, 2020-10-05 Nr. V-68, 2020-10-22 Nr. V-73, 2020-11-06 Nr. V-79) | Parengti dokumentai padeda administruoti ir Covid-19 susirgimų situaciją įstaigoje, valdyti srautus, tinkamai organizuoti įstaigos darbą |
| 3.3. Administruota įstaigos interneto svetainė [www.saltinelisklaipeda.lt](http://www.saltinelisklaipeda.lt) ir el. dienynas „Mūsų darželis“ (ypač pilnos izoliacijos metu, 2020-03-16 iki 2020-04-26) | Užtikrinta efektyvi komunikacija, operatyvus informacijos pateikimas įstaigos darbuotojams ir tėvams. |
| 3.4. Vykdytos šios apklausos:„[Dėl pasirengimo dirbti nuotoliniu būdu](http://www.manoapklausa.lt/apklausa/1174638203/)“ (2020-03-19);„[Mokytojų IT naudojimo kompetencijų įsivertinimas](http://www.manoapklausa.lt/apklausa/1175809443/)“ (2020-03-23);„[Nuotolinio darbo efektyvumas karantino metu](http://www.manoapklausa.lt/apklausa/1191934085/). Apklausa mokytojams“ (2020-05-08);„[Darbuotojų tolerancijos korupcijai nustatymas“](http://www.manoapklausa.lt/apklausa/1234146500/) (2020-11-22);„[Klaipėdos lopšelio-darželio „Šaltinėlis“ įsivertinimas. Vaiko ugdymas ir ugdymasis; pasiekimai](http://www.manoapklausa.lt/apklausa/1235185691/)“ (2020-11-24);„[Tėvelių bendruomenės požiūris į lopšelį-darželį (2020)](http://www.manoapklausa.lt/apklausa/1241592417/)“ (2020-12-14)Apklausos vykdomos priemone manoapklausa.lt | Vykdytas grįžtamojo ryšio užtikrinimas, esamos situacijos įvertinimas, pokyčių numatymas ir įgyvendinimas |
| 3.6. Organizuoti Klaipėdos valstybinės kolegijos studentams praktiniai mokymai, pasirašytos 4 sutartys. (Direktoriaus įsakymai 2020-02-13 Nr. V-10; 2020-11-20 Nr. V-81, 82, 83 | Užtikrinamas bendradarbiavimas su socialiniais partneriais, dalijamasi patirtimi, investuojama į būsimus pedagoginius darbuotojus, siekiama būti patraukliu darbdaviu |

**VI SKYRIUS**

**VERTINIMO PAGRINDIMAS IR SIŪLYMAI**

**10. Įvertinimas, jo pagrindimas ir siūlymai:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_

(mokyklos tarybos (parašas) (Vardas ir pavardė) (data)

įgaliotas asmuo)